13.3 करोड़ फॉलोअर्स के साथ टॉप पर पहुंचे, बराक ओबामा को पीछे छोड़ा
Twitter Ceo Elon Musk; Who Has Most Followers On Twitter? Know How Many Followers Does Elon Musk Have On Twitter? एलन मस्क माइक्रोब्लॉगिंग प्लेटफॉर्म ट्विटर पर सबसे ज्यादा फॉलो किए जाने वाले व्यक्ति बन गए हैं। उन्होंने पूर्व अमेरिकी राष्ट्रपति बराक ओबामा और फेमस सिंगर जस्टिन बीबर
एलन मस्क माइक्रोब्लॉगिंग प्लेटफॉर्म ट्विटर पर सबसे ज्यादा फॉलो किए जाने वाले व्यक्ति बन गए हैं। उन्होंने पूर्व अमेरिकी राष्ट्रपति बराक ओबामा और फेमस सिंगर जस्टिन बीबर को पीछे छोड़ दिया है। ओबामा 2020 से पहले पायदान पर थे।
दुनिया के दूसरे सबसे अमीर व्यक्ति मस्क के 13.3 करोड़ से ज्यादा फॉलोअर्स हो गए हैं। गिनीज वर्ल्ड रिकॉर्ड्स के अनुसार, ट्विटर के लगभग 450 मिलियन मंथली एक्टिव यूजर्स हैं। मस्क के फॉलोअर्स की संख्या ट्विटर के टोटल यूजर्स का 30% है।
एलन मस्क ने 27 अक्टूबर, 2022 को ट्विटर की कमान संभाली थी। तब उनके करीब 110 मिलियन यूजर्स थे। पांच महीने के अंदर यह संख्या बढ़कर 13.3 करोड़ हो गई है। तब मस्क बराक ओबामा और जस्टिन बीबर के बाद तीसरे सबसे ज्यादा फॉलो किए जाने वाले ट्विटर यूजर थे।
पिछले 30 दिन में हर दिन एक लाख फॉलोअर्स जुड़े
स्टेट्स ट्रैकर सोशल ब्लेड के अनुसार, पिछले 30 दिन में ओबामा के 267,585 और बीबर के 118,950 फॉलोअर्स कम हुए हैं, जबकि मस्क से हर दिन 100,000 से ज्यादा फॉलोअर्स जुड़े हैं। मस्क के पांच महीने में 3 मिलियन से ज्यादा जुड़े हैं।
ट्विटर में कई बदलाव कर चुके हैं मस्क
ट्विटर खरीदने के बाद मस्क ने ट्विटर के तत्कालीन सीईओ पराग अग्रवाल को अन्य ट्विटर कर्मचारियों के साथ बर्खास्त कर दिया था। तब से सीईओ ने ट्विटर में कई बदलाव किए हैं। हाल ही में एलन मस्क ने ट्विटर पर एक और बदलाव किया है। मस्क ने ऐलान किया है कि 15 अप्रैल से 'For You' रिकमेंडेशन फीचर का फायदा सिर्फ वेरिफाइड अकाउंट्स को ही मिलेगा। इसके अलावा, ट्विटर पोल में वोट भी वही लोग कर पाएंगे जिनका अकाउंट वेरिफाइड होगा।
एक अप्रैल से ब्लू टिक के लिए देने होंगे पैसे
ट्विटर एक अप्रैल से अपने लिगेसी वेरिफिकेशन प्रोग्राम को 'खत्म' करना शुरू कर देगा। इसके तहत कंपनी यूजर्स के अकाउंट से ब्लू टिक हटाना शुरू कर देगी। इसका असर सीधे यूजर की जेब पर पड़ेगा। हालांकि फ्री ब्लू टिक वाले यूजर्स पैसे देकर ट्विटर ब्लू की सेवा लेते हैं तो उनका ब्लू टिक बना रहेगा, लेकिन लीगली वेरिफाइड का टैग हट जाएगा।
भारत में ट्विटर के ब्लू सब्सक्रिप्शन की कीमत 650 रुपए महीना
बता दें कि मस्क 2023 के अंत तक ट्विटर को फाइनेंशियल रूप से मजबूत करना चाहते हैं। उन्होंने रेवेन्यू बढ़ाने के लिए ब्लू सब्सक्रिप्शन जैसी कुछ सर्विस को मॉडिफाई भी की थी। भारत में वेब यूजर्स के लिए इस सर्विस का मंथली सब्सक्रिप्शन 650 रुपए का है। वहीं अमेरिका में इसके लिए हर महीने 11 डॉलर चुकाने होंगे।
कंपनियों को गोल्डन टिक के लिए चुकाने होंगे 82 हजार रुपए
ट्विटर पर गोल्डन टिक (वेरिफाइड चेक मार्क) के लिए कंपनियों को हर महीने एक हजार डॉलर यानी करीब 82 हजार रुपए चुकाना होगा। यही नहीं, अब कंपनियों को अपने ट्विटर अकाउंट से जुड़े दूसरे अकाउंट के लिए भी हर महीने 50 डॉलर यानी करीब 4 हजार रुपए एक्स्ट्रा चार्ज देना होगा।
ट्विटर ने रेवेन्यू बढ़ाने के लिए वेरिफिकेशन प्रोग्राम की घोषणा शुक्रवार को थी। कंपनी के CEO एलन मस्क ने पुष्टि की थी कि वेरिफाइड ऑर्गनाइजेशन से एफिलिएटेड किसी भी व्यक्ति का अकाउंट ऑटोमेटिक वेरिफाई हो जाएगा।
जनवरी में शुरू हुआ था वेरिफिकेशन प्रोग्राम
ट्विटर ने अपना अपडेटेड अकाउंट वैरिफिकेशन प्रोग्राम जनवरी में लॉन्च किया था। तब सभी वेरिफाइड अकाउंट को तीन कलर कैटेगरी बांटा था। इन कैटेगरी में कंपनियों को गोल्ड चेक, सरकार को ग्रे चेक और आम नागरिकों को ब्लू टिक देना शामिल है। इससे पहले ट्विटर ने 9 नवंबर को चेक-मार्क बैज के साथ ट्विटर ब्लू लॉन्च किया गया था, लेकिन फेक अकाउंट की संख्या बढ़ने के कारण 2 दिन बाद ही सर्विस को होल्ड कर दिया गया था। नए ब्लू साइन अप बंद कर दिए गए थे। अब इसे फिर से शुरू किया जा रहा है।
